મળતી માહિતી મુજબ જીવરાજપાર્ક વિસ્તારની કાદમ્બરી સોસાયટીના મકાન નંબર 13માં ચેતનાબહેન રણજિતસિંહ પરમાર તેમના પરિવાર સાથે રહે છે. ગઈ કાલે મોડી રાતે તેમના મકાનમાં ત્રણ શખ્સ ચોરી કરવાના ઇરાદે ઘુસ્યા હતા. ચોર ઘરમાં ચોરી કરી રહ્યા હતા. તે દરમ્યાનમાં અવાજ થતા ચેતનાબહેન જાગી ગયા હતા. ઊઠીને ઘરમાં જોતાં ત્રણ ચોર ચોરી કરતા હોઈ તેઓએ બુમાબુમ કરી હતી. જેથી ચોરોએ તેમની પાસે રહેલી છરી કાઢી અને ધમકાવી રૂ. 8500ની મતા લૂંટી લીધી હતી.